บริษัท เบตเตอร์ เวิลด์ กรีน จำกัด (มหาชน) (“บริษัท”)
จดทะเบียนตามประมวลกฎหมายแพ่งและพาณิชย์เป็นนิติบุคคล ทะเบียนเลขที่ บอจ.สบ.763 เมื่อวันที่
23 กรกฏาคม 2540 ด้วยทุนจดทะเบียนเริ่มแรก 1 ล้านบาทบริษัทฯ มีสำนักงานใหญ่ตั้งอยู่เลขที่
2674/1 ซอยไดร์ฟอิน ซอย 2 หมู่ 2 ถนนลาดพร้าว แขวงคลองจั่น เขตบางกะปิ กรุงเทพมหานคร
มีทุนจดทะเบียนจำนวน 377,000,000 บาท ( สามร้อยเจ็ดสิบเจ็ดล้านบาทถ้วน ) ทุนที่ชำระแล้ว
เป็นเงิน 320,000,000 บาท (สามร้อยยี่สิบล้านบาทถ้วน)
และมีศูนย์บริหารและจัดการกากอุตสาหกรรม จังหวัดสระบุรี ตั้งอยู่เลขที่ 140 หมู่ 8 ตำบลห้วยแห้ง
อำเภอแก่งคอย จังหวัดสระบุรี เพื่อประกอบธุรกิจบริหารจัดการสิ่งปฏิกูล หรือวัสดุที่ไม่ใช้แล้ว
ตามที่ได้รับการอนุญาตจากกรมโรงงานอุตสาหกรรม ดังนี้

-   ใบอนุญาตประกอบกิจการโรงงานลำดับที่ 101 ให้บริการปรับคุณภาพของเสียรวมและรับฝังกลบ
    สิ่งปฏิกูลหรือวัสดุที่ไม่ใช้แล้วที่เป็นของเสียอันตราย และบำบัดน้ำเสียรวม

-   ใบอนุญาตประกอบกิจการโรงงานลำดับที่ 105 ให้บริการคัดแยกและรับฝังกลบสิ่งปฏิกูลหรือวัสดุ
    ที่ไม่ใช้แล้วที่ไม่มีอันตราย

-   ใบอนุญาตประกอบกิจการโรงงานลำดับที่ 106 อนุญาตให้ปรับคุณภาพวัสดุที่ไม่ใช้แล้วเพื่อเป็น

เชื้อเพลิงทดแทนและวัตถุดิบทดแทน

-   ได้รับการรับรองระบบมาตรฐานการจัดการด้านคุณภาพและสิ่งแวดล้อม ISO 9001:2008 &

ISO 14001:2004 จาก บริษัท เอสจีเอส (ประเทศไทย) จำกัด
สำหรับการขนส่งและการจัดการกากอุตสาหกรรม

ชนิดอันตรายและไม่อันตรายภายใต้การควบคุมของกรมโรงงานอุตสาหกรรม

-   ได้รับการรับรองระบบมาตรฐานการจัดการด้านอาชีวอนามัยและความปลอดภัย OHSAS
    18001:2007 &TIS18001:1999 จากบริษัท เอสจีเอส (ประเทศไทย) จำกัด สำหรับ
    การจัดการกากอุตสาหกรรมชนิดอันตราย และไม่อันตรายภายใต้การควบคุมของกรมโรงงาน

-   ได้รับการรับรองระบบมาตรฐานการจัดการของห้องปฏิบัติการในการดำเนินการทดสอบ
    มอก.17025-2548 จากสำนักงานมาตรฐานผลิตภัณฑ์อุตสาหกรรม (สมอ.)

-   บริษัทฯ ได้รับสิทธิประโยชน์ทางภาษีจากสำนักงานคณะกรรมการส่งเสริมการลงทุน (Board
    Of Investment (BOI)) เป็นระยะเวลา 8 ปี
    สำหรับการประกอบกิจการบริการบำบัดน้ำเสีย
    กำจัดหรือขนถ่ายขยะกากอุตสาหกรรมหรือสารเคมีที่เป็นพิษ
    นับแต่วันที่เริ่มมีรายได้จากการประกอบกิจการ ในปี 2548
    และการประกอบกิจการนำวัสดุที่ไม่ต้องการใช้แล้วกลับมาใช้ใหม่
    นับแต่วันที่เริ่มมีรายได้จากการประกอบกิจการในปี 2550

นอกจากนี้ มีบริษัทในเครืออีก 4 บริษัทที่สนับสนุนการให้บริการอย่างครบวงจรได้แก่

-   บริษัท เบตเตอร์ เวสท์ แคร์ จำกัด เป็นผู้แทนในการจัดหากากฯ เข้าสู่เตาเผาซีเมนต์ และ

เตาเผาอุตสาหกรรมอื่นๆ

-   บริษัท เอิร์ธ เท็ค เอ็นไวรอนเมนท์ จำกัด เป็นผู้แทนในการนำกากฯ กลับมาใช้ประโยชน์ใหม่

-   บริษัท เบตเตอร์ เวิลด์ ทรานสปอร์ต จำกัด ดำเนินธุรกิจรถขนส่ง
    และภาชนะบรรจุกากอุตสาหกรรม

-   บริษัท อัคคีปราการ จำกัด
    ดำเนินการเผาทำลายกากอุตสาหกรรมในเตาเผากากอุตสาหกรรมอันตรายแห่งเดียวของประเทศ

โครงสร้างกลุ่มบริษัท เบตเตอร์ เวิลด์ กรีน จำกัด (มหาชน)

[]

การดำเนินงานบริหารและประกอบการศูนย์บริหารและจัดการกากอุตสาหกรรม จังหวัดสระบุรี นั้น
ได้รับการสนับสนุนจากหน่วยงานต่างๆ ที่เกี่ยวข้องทั้งภาครัฐและเอกชนซึ่งแสดงถึงความมุ่งมั่น
ความใส่ใจ ความห่วงใย และความตระหนัก
ด้านการให้บริการบำบัด/กำจัดสิ่งปฏิกูลหรือวัสดุเหลือใช้อย่างมีคุณภาพ ไม่ส่งผลกระทบ
ต่อสิ่งแวดล้อม และสอดคล้องกับข้อกำหนดทางกฎหมาย
โดยมีรายละเอียดการเปลี่ยนแปลงและพัฒนาการที่สำคัญในช่วง 3 ปีที่ผ่านมา (ในปี 2551-2553)
ดังนี้

หลังจากที่บริษัทฯ ได้เสนอขายหุ้นสามัญเพิ่มทุนให้แก่ประชาชนจำนวน 76 ล้านหุ้น
และเสนอขายให้แก่กรรมการและพนักงานของบริษัทจำนวน 4 ล้านหุ้น ทำให้บริษัทฯ
มีทุนจดทะเบียนชำระแล้วเป็นจำนวน 320 ล้านบาท
และได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย ในวันที่ 14
พฤศจิกายน 2550 แล้ว

ในปี พ.ศ.2551 บริษัทฯ ได้รับการรับรองมาตรฐานระบบการจัดการด้านคุณภาพและสิ่งแวดล้อม
ISO9001:2000 และ ISO14001:2001 จากบริษัท เอสจีเอส จำกัด (SGS)
สำหรับสิ่งปฏิกูลหรือวัสดุที่ไม่ใช้แล้วที่เป็นอันตราย (Hazardous Waste)
ต่อมาได้เข้าถือหุ้นในบริษัท อัคคีปราการ จำกัด
เพื่อร่วมประมูลการดำเนินการบริหารและประกอบการโครงการศูนย์บริหารและจัดการวัสดุเหลือใช้อุตสาหกรรม
(เตาเผาอุตสาหกรรม) ของกรมโรงงานอุตสาหกรรม กระทรวงอุตสาหกรรม ซึ่งบริษัทฯ
ได้ชนะการประมูล และได้รับสิทธิให้บริหารและประกอบการโครงการฯ เป็นระยะเวลา 20 ปี
นับแต่วันที่ 11 กุมภาพันธ์ 2551 นอกจากนี้ยังมีสิทธิยื่นคำร้องขอให้ต่ออายุสัญญาได้อีก

ในปี 2552 บริษัทฯ ชนะการประมูลโครงการก่อสร้างระบบกำจัดขยะมูลฝอย เทศบาลนคร
นครราชสีมา

กับเทศบาลนครนครราชสีมา จังหวัดนครราชสีมา มูลค่างาน 412 ล้านบาท สำหรับการฟื้นฟู
ออกแบบ และก่อสร้างระบบฝังกลบขยะมูลฝอยและระบบผลิตปุ๋ยอินทรีย์และผลิตไฟฟ้า
สามารถรองรับขยะที่เข้ามาอย่างต่อเนื่องตลอดทั้งปี เป็นเวลา 20 ปี คิดเป็นปริมาณขยะไม่น้อยกว่า
230 ตัน/วัน และ 83,950 ตัน/ปี ถึงแม้ว่าการดำเนินงานของบริษัทฯ
ได้รับความเชื่อถือและไว้วางใจจากภาครัฐบาล และกลุ่มอุตสาหกรรมต่างๆ เป็นอย่างดีก็ตาม
ในช่วงเดือนมิถุนายน บริษัทฯ
ได้พบกับอุปสรรคจากการที่กลุ่มผู้ฟ้องคดีได้ยื่นคำฟ้องต่อศาลปกครองกลาง โดยกล่าวหา
นายกรัฐมนตรี จำเลยที่ 1 ผู้ว่าราชการจังหวัดสระบุรี จำเลยที่ 2
นายกองค์การบริหารส่วนตำบลห้วยแห้ง จำเลยที่ 3 และบริษัทฯ จำเลยที่ 4
ในข้อหารับทราบปัญหาและความเจ็บป่วยแต่กลับไม่ใช้อำนาจให้ทันท่วงที
และขอให้ศาลกำหนดมาตรการหรือวิธีการคุ้มครองชั่วคราวก่อนมีคำพิพากษา
โดยขอให้ยุติการดำเนินการบ่อขยะเป็นการชั่วคราว แต่ด้วยมาตรฐานการดำเนินงานที่โปร่งใส
และเป็นที่ยอมรับและได้รับความไว้วางใจจากหน่วยงานต่างๆ มากมาย
ซึ่งศาลปกครองกลางได้ลงพื้นที่เผชิญสืบข้อเท็จจริงตามที่กลุ่มผู้ฟ้องคดีได้ยื่นคำร้อง
และได้มีคำสั่งเมื่อวันที่ 8 ธันวาคม 2552 ว่า ยังไม่ปรากฏข้อเท็จจริงที่แน่ชัดว่า
ผลกระทบต่อสุขภาพของประชาชนและสิ่งแวดล้อมเกิดจากการประกอบกิจการโรงงานฝังกลบกากขยะอุตสาหกรรมของบริษัทฯ
และยังไม่มีเหตุผลเพียงพอที่ศาลจะนำมาตรการหรือวิธีการคุ้มครองเพื่อบรรเทาทุกข์เป็นการชั่วคราวก่อนการพิพากษาตามคําขอของผู้ฟ้องคดีมาใช้ได้
จึงมีคําสั่งยกคำขอกําหนดมาตรการหรือวิธีการคุ้มครองเพื่อบรรเทาทุกข์เป็นการชั่วคราวก่อนการพิพากษาของผู้ฟ้องคดี
ในขณะเดียวกันถึงแม้ว่าบริษัทฯ จะพบอุปสรรคจากการกล่าวหาของกลุ่มผู้ฟ้องคดีก็ตาม
เพราะระบบการดำเนินงานที่ดี ในปีเดียวกันนี้เอง บริษัทฯ
ได้รับการรับรองระบบมาตรฐานการจัดการด้านอาชีวอนามัยและความปลอดภัย OHSAS
18001:2007& TIS 18001:1999 จาก บริษัท เอสจีเอส (ประเทศไทย) จำกัด
ระบบมาตรฐานการจัดการของห้องปฏิบัติการในการดำเนินการทดสอบ มอก.17025-2548
จากทางสำนักงานมาตรฐานผลิตภัณฑ์อุตสาหกรรม (สมอ.) อีกด้วย

สำหรับการดำเนินงานในปี 2553 ได้รับผลจากการกระตุ้นเศรษฐกิจของรัฐบาลในช่วงปลายไตรมาส
3 และ 4 ของปี 2552
ส่งผลให้ผู้ประกอบการอุตสาหกรรมเริ่มทยอยผลิตสินค้าเพี่อตอบสนองความต้องการของผู้บริโภค
ดังนั้น ไตรมาสแรกของปี 2553 บริษัทฯ
ปรับกลยุทธ์ทางการตลาดในเชิงรุกให้สอดคล้องกับการเพิ่มกำลังการผลิตของภาคอุตสาหกรรมซึ่งต้องมีกากอุตสาหกรรมที่เกิดจากกระบวนการผลิตที่เพิ่มขึ้น
โดยการเร่งประชาสัมพันธ์และเผยแพร่ข้อมูลการให้บริการที่ครอบคลุมความต้องการของผู้ประกอบการโรงงานในทุกภูมิภาคเพื่อให้การขยายฐานการให้บริการ

เพิ่มขึ้นจึงเป็นกลยุทธ์ที่นำมาใช้ นอกจากนี้ยังเป็นการสื่อสารข้อมูลด้านต่างๆ
ที่เกี่ยวข้องกับการดำเนินธุรกิจ อาทิ การบริการรูปแบบใหม่ในปัจจุบัน
การให้บริการของบริษัทในเครือ
โดยเฉพาะอย่างยิ่งการให้บริการเผาทำลายกากอุตสาหกรรมด้วยเตาเผากากอุตสาหกรรมแห่งเดียวในประเทศไทย
มาตรฐานคุณภาพการบริการในระบบต่างๆ
การแบ่งปันความรับผิดชอบต่อสังคมและส่วนรวมที่ดำเนินการมาตลอดระยะเวลาที่ผ่านมา
ในการประชาสัมพันธ์ครั้งนี้ได้รับการตอบรับจากโรงงานอุตสาหกรรมที่เป็นกลุ่มพื้นที่เป้าหมายกว่า
1,300 โรงงาน ในเขตพื้นที่กรุงเทพมหานครสมุทรปราการ พระนครศรีอยุธยา ปทุมธานี
สมุทรสาคร ชลบุรี ระยอง ปราจีนบุรี ลำพูน และนิคมอุตสาหกรรมต่างๆ ได้แก่
นิคมอุตสาหกรรมบางปู นิคมอุตสาหกรรมอมตะนคร นิคมอุตสาหกรรมมาบตาพุด
นิคมอุตสาหกรรมแหลมฉบัง นิคมอุตสาหกรรมปิ่นทอง
ได้เป็นอย่างดีรวมไปถึงกลุ่มโรงงานในเครือของโรงงานลูกค้าหลัก
และงานโครงการเหมาทั้งขนาดกลางและขนาดใหญ่ต่างๆ
ได้มีการใช้กลไลการขับเคลื่อนจากระบบมาตรฐานสากลที่บริษัทฯ
ได้รับเข้ามามีบทบาทของการรักษาฐานความเชื่อมั่นในการดำเนินธุรกิจสำหรับกลุ่มลูกค้าได้เป็นอย่างมาก
จนทำให้ ในปี 2553 นี้ บริษัทฯ ได้ให้บริการกำจัดกากอุตสาหกรรมรวมทั้งสิ้น 228,622 ตัน
เพิ่มขึ้นจากปี 2552 ซึ่งมีปริมาณการให้บริการเพียง 178,261 ตัน
แสดงดังตารางแสดงรายละเอียดดังนี้

ตารางแสดงปริมาณกากอุตสาหกรรมแยกตามระบบการให้บริการ

  -------------------------------------- -------------------- --------- -------------- --------
  ระบบการดำเนินงาน                        กากอุตสาหกรรมอันตราย             กากอุตสาหกรรม   
                                                                        ไม่อันตราย       

                                         2552                 2553      2552           2553

  การฝังกลบแบบถูกหลักสุขาภิบาล                -                              79,139         99,119

  การปรับเสถียรและการฝังกลบแบบปลอดภัย        55,200               65,176    -              

  ระบบบำบัดน้ำเสีย                          5,687                10,623    -              

  ระบบปรับปรุงคุณภาพ                        38,235               53,704    -              

  รวมทั้งสิ้น                                99,122               129,503   79,139         99,119
  -------------------------------------- -------------------- --------- -------------- --------

สรุปฐานะการเงินและผลการดำเนินงานของบริษัทฯ และบริษัทย่อย

  (หน่วย : ล้านบาท)

  -------------------------------------- ----------- ----------- ----------
  ผลการดำเนินงาน                          2551        2552        2553

  รายได้จากการบริการ                       607.83      587.76      713.04

  กำไรขั้นต้น                               245.39      88.60       207.73

  กำไร(ขาดทุน)สุทธิ                         70.36       (45.06)     42.53

  อัตรากำไรขั้นต้น                           40.37%      15.07%      29.13%

  อัตรากำไรสุทธิ                            11.58%      (7.67%)     5.96%

  สินทรัพย์รวม                              957.05      1,038.36    1,110.12

  หนี้สินรวม                                225.45      387.03      416.26

  ส่วนของผู้ถือหุ้น                            731.60      651.33      693.86
  -------------------------------------- ----------- ----------- ----------

โครงสร้างรายได้ของบริษัทฯ และบริษัทย่อย

(หน่วย : ล้านบาท)

  ------------------------------- -------- -------- -------- -------- -------- --------
                                  ปี 2551            ปี 2552            ปี 2553   

                                  มูลค่า     สัดส่วน    มูลค่า     สัดส่วน    มูลค่า     สัดส่วน

  รายได้จากการบริการ                                                             

  รายได้จากการบริการของบริษัทฯ                                                     

  - การบริหารจัดการสิ่งปฏิกูลฯ          124.61   20.39%   95.20    16.10%   112.21   15.64
  ที่ไม่อันตราย                                                                    

  - การบริหารจัดการสิ่งปฏิกูลฯ          244.05   39.94%   115.23   19.50%   118.59   16.53
  ที่เป็นอันตราย                                                                   

  - การปรับคุณภาพสิ่งปฏิกูลฯ            130.40   21.34%   144.50   24.40%   151.68   21.14
  เพื่อเป็นวัตถุดิบและเชื้อเพลิงทดแทน                                                   

  - การบริหารจัดการสิ่งปฏิกูลฯ          30.43    4.98%    5.53     0.90%    12.41    1.73
  ที่เป็นน้ำเสีย                                                                    

  รวมรายได้จากการบริการของบริษัทฯ     529.49   86.65%   360.46   60.90%   394.89   55.04

  รวมรายได้จากการบริการของบริษัทย่อย   78.34    12.82%   96.97    16.40%   247.14   34.45

  รวมรายได้จากการบริการ             607.83   99.47%   457.43   77.30%   642.03   89.49%

  รายได้จากงานก่อสร้าง               -        -        130.33   22.00%   71.01    9.90%

  รายได้อื่น *                       3.24     0.53%    4.29     0.70%    4.35     0.61%

  รวมรายได้                        611.07   100%     592.05   100%     717.39   100%
  ------------------------------- -------- -------- -------- -------- -------- --------

หมายเหตุ : * รายได้อื่น เช่น รายได้ค่าวิเคราะห์ประเภทของเสีย
กำไรจากการจำหน่ายทรัพย์สิน ดอกเบี้ยรับ รายได้ เบ็ดเตล็ด ฯลฯ

แนวคิด และหลักการบริหารงาน

สำหรับแนวคิดและหลักการบริหารงาน
อีกทั้งลดความเสี่ยงสำหรับการดำเนินธุรกิจการบริหารและจัดการกากอุตสาหกรรมหรือวัสดุที่ไม่ใช้แล้วอย่างถูกต้องตามกฎหมายและหลักสากลของบริษัทฯ
และกลุ่มบริษัทในเครือนั้นได้ให้ความสำคัญในการที่จะเป็นผู้ดำเนินการเพื่อ

1.  ดูแล ป้องกัน และรักษาสมดุลต่อชุมชน สังคม และสิ่งแวดล้อมอย่างยั่งยืน

2.  สร้างความเป็นผู้นำธุรกิจบริหารจัดการกากอุตสาหกรรมในประเทศ

3.  พัฒนาบริการให้สนองตอบความต้องการของลูกค้าด้วยความรวดเร็ว

4.  เพิ่มประสิทธิภาพการดำเนินงานและลดต้นทุนด้านต่างๆ

5.  การบริหารสภาพคล่อง และเงินทุนหมุนเวียน

โดยกลยุทธ์การดำเนินธุรกิจโดยภาพรวมของบริษัทฯ และกลุ่มบริษัทในเครือ
มุ่งมั่นที่จะสานต่อหลักการบริหารงานเพื่อการพัฒนาเศรษฐกิจ สังคม และสิ่งแวดล้อมที่ยั่งยืน ไว้ดังนี้

-   พัฒนา และคิดค้นนวัตกรรมการใช้ประโยชน์จากหลุมฝังกลบ

-   จัดตั้งทีมวิจัยและพัฒนาการใช้ประโยชน์จากกากอุตสาหกรรมให้เกิดประสิทธิภาพสูงสุด

-   พัฒนาระบบการลดปริมาณพลังงานเชื้อเพลิงและวัตถุดิบเพื่อลดต้นทุนกระบวนการจัดการโดยรวม

-   ติดตั้งเครื่องจักรและอุปกรณ์ที่รองรับการให้บริการที่ปลอดภัยต่อคุณภาพสิ่งแวดล้อม
    และสามารถยกระดับมาตรฐานการป้องกันและลดผลกระทบต่อสิ่งแวดล้อมได้อย่างต่อเนื่อง

-   พัฒนาระบบสารสนเทศที่สามารถเชื่อมโยงการรายงานข้อมูลต่างๆ ตามที่กำหนดไว้ตามฎหมาย

ของผู้ให้บริการ ผู้ขนส่ง และผู้รับกำจัดกากอุตสาหกรรม

-   เสริมช่องทางการให้บริการแบบหลายช่องทาง (Multi Channel Distribution)
    เพื่อรองรับการ

ให้บริการในแบบรวดเร็วทันใจ

-   จัดระบบการบริหารงานลูกค้าที่ครอบคลุมการให้บริการ อาทิ ระบบการขนส่ง
    ระบบการประสานงานหน่วยงานภาครัฐ ระบบการส่งเสริมกิจกรรมภายในโรงงานฯลฯ
    เพื่อส่งเสริม และสนับสนุนการดำเนินงานที่สร้างความพึงพอใจสูงสุดให้แก่ลูกค้า

-   สนับสนุนและเสริมสร้างองค์ความรู้ด้านการจัดการกากอุตสาหกรรมอย่างถูกวิธี
    โดยจัดการบรรยายร่วมกับหน่วยงานภาครัฐที่เกี่ยวข้อง
    เพื่อสร้างจิตสำนึกการรักษาสิ่งแวดล้อมที่ดี

-   จัดเตรียมทีมฉุกเฉิน เพื่อช่วยเหลือ บรรเทา ป้องกันในกรณีเกิดอุบัติเหตุทั้งต่อสิ่งแวดล้อม

ภายนอก และภายในโรงงาน

-   ยกระดับคุณภาพระบบการจัดการกากอุตสาหกรรม และระบบการให้บริการที่ครอบคลุม

ตามหลักสากล

-   พัฒนาและปรับปรุงระบบมาตรฐานตามหลักสากลอย่างต่อเนื่อง